turjo4nis/wikipedia-bn-dump-20250701 huggingface dataset:
গায়ত্রী অশোক

গায়ত্রী অশোক (জন্ম: ২২ ডিসেম্বর ১৯৯৫), একজন ভারতীয় অভিনেত্রী, যিনি মূলত মালয়ালম চলচ্চিত্রে অভিনয় করেন।

প্রারম্ভিক জীবন 
গায়ত্রী ভারতের কেরলের কণ্ণুরে জন্মগ্রহণ করেন। চলচ্চিত্রে অভিষেকের আগে তিনি চেন্নাইয়ে গ্রাফিক ডিজাইনার হিসেবে কাজ করেছিলেন। প্রাথমিকভাবে গায়ত্রী মডেলিং শুরু করেন এবং চেন্নাইয়ের একটি অভিনয় ক্লাসে যোগ দিয়েছিলেন। তিনি চেন্নাইয়ের এসআরএম বিশ্ববিদ্যালয়ে ভিজ্যুয়াল কমিউনিকেশনে ডিগ্রি অর্জন করেছেন।

কর্মজীবন 
গায়ত্রী নায়িকা চরিত্রের জন্য অডিশন দেওয়ার পর লাড্ডু চলচ্চিত্রের মাধ্যমে মালয়ালম চলচ্চিত্র শিল্পে অভিষেক করেন। ২০২১ সালে তিনি মালয়ালম চলচ্চিত্র স্টার–এ অভিনয় করেছিলেন। গায়ত্রী ধ্যান শ্রীনিবাসনের সাথে জেসপাল শানমুগাম পরিচালিত স্বর্গাতিলে কাত্তুরম্বু চলচ্চিত্রে কেন্দ্রীয় চরিত্রে অভিনয় করেছিলেন। ২০২৪ সালে তিনি মঞ্জু ওয়ারিয়ারের সাথে ফুটেজ চলচ্চিত্রে কেন্দ্রীয় নারী চরিত্রে অভিনয় করে জনপ্রিয়তা অর্জন করেছেন।

চলচ্চিত্রের তালিকা

তথ্যসূত্র

বহিঃসংযোগ 
 
 

জীবিত ব্যক্তি
১৯৯৫-এ জন্ম
কণ্ণুরের অভিনেত্রী
ভারতীয় অভিনেত্রী
মালয়ালম চলচ্চিত্র অভিনেত্রী
ভারতীয় চলচ্চিত্র অভিনেত্রী
২১শ শতাব্দীর ভারতীয় অভিনেত্রী
সিগারেটস আফটার সেক্স

সিগারেটস আফটার সেক্স একটি মার্কিন ড্রিম পপ ব্যান্ড। এটি টেক্সাসের এল পাসোতে ২০০৮ সালে গ্রেগ গঞ্জালেজ গঠন করেন। ব্যান্ডটি তাদের অশরীরী, অপারগতাময় এবং প্রায়শই স্বপ্নসদৃশ সঙ্গীত শৈলীর জন্য পরিচিত। তাদের গানগুলি বেশিরভার ভালোবাসা এবং প্রেমের বিষয় নিয়ে রচিত। গঞ্জালেজের কণ্ঠকে উভলিঙ্গ হিসাবে বর্ণনা করা হয়েছে। একটি পরিবেষ্টিত পপ ব্যান্ড হিসাবে বাজারজাত করা স্বত্বেও, সিগারেটস আফটার সেক্সকে শুগেজ, স্লোকোর এবং ইন্ডি রক হিসাবে বিবেচনা করা হয়।

ব্যান্ডের অভিষেক এক্সটেন্ডেড প্লে (EP), I., ২০১২ সালে মুক্তি পায়, "নাথিংস গনা হার্ট ইউ বেবি" গানটি অবশেষে বাণিজ্যিক লাইসেন্সিংয়ের মাধ্যমে একটি স্লিপার হিট হয়ে ওঠে।২০১৫ সালে স্বতন্ত্র একক "অ্যাফেকশন" প্রকাশের পর, ব্যান্ডটি ২০১৭ সালে তাদের স্ব-শিরোনামযুক্ত প্রথম স্টুডিও অ্যালবাম প্রকাশ করে যা সমালোচকদের প্রশংসা অর্জন করে। সিগারেটস আফটার সেক্সের দ্বিতীয় স্টুডিও অ্যালবাম, ক্রাই, ২০১৯ সালে অনুসরণ করে। ব্যান্ডের তৃতীয় অ্যালবাম, এক্স'স, ১২ জুলাই, ২০২৪ সালে প্রকাশিত হয়।

তথ্যসূত্র

২০০৮-এ প্রতিষ্ঠিত সঙ্গীত দল
২০০৮-এ টেক্সাসে প্রতিষ্ঠিত
ফ্রিজিং ওয়াটার নম্বর ৭

ফ্রিজিং ওয়াটার নম্বর ৭ () (ফ্রিজিং ওয়াটার #৭ হিসেবে অলংকৃত) চীনা শিল্পী রেন জুনের একটি মরিচাবিহীন ইস্পাতের ভাস্কর্য ছিল। ২০০৯-২০১১ ভ্যানকুভার বিয়েনাল (আন্তর্জাতিক ভাস্কর্য প্রদর্শনী)-এর জন্য ২০১০ শীতকালীন অলিম্পিকের ঠিক আগে ২০০৯ সালে এটি ভ্যানকুভারের ভ্যানিয়ার পার্কে স্থাপিত হয়েছিল। এটি ছিল উত্তর আমেরিকায় রেন জুনের অভিষেক কর্ম।

দ্য জর্জিয়া স্ট্রেইটের প্রতিবেদন অনুসারে ২০১১ সালে এপ্রিলে ব্রিটিশ কলাম্বিয়ার রিচমন্ডে ফ্রিজিং ওয়াটার #৭ পুনরায় স্থাপন করা হয়েছে। ২০১৪ সালে ভ্যানকুভার আন্তর্জাতিক ভাস্কর্য বিয়েনালের জন্য ভাস্কর্যটির অস্থায়ী প্রদর্শন বাড়ানোর জন্য একটি আনুষ্ঠানিক অনুরোধ দায়ের করা হয়েছিল। বড় ধরনের ক্ষয়ের কারণে, ২০১৪ সালের সেপ্টেম্বরে ভাস্কর্যটির বিভিন্ন অংশ খুলে সরানো হয়েছিল। ভাস্কর্যটি  লম্বা এবং ওজন  এর বেশি।

ব্রিটিশ কলাম্বিয়ার রিচমন্ডে ওয়াটার #১০ নামে ভাস্কর্যটির একটি "উল্লম্ব যমজ" রয়েছে।

তথ্যসূত্র

বহিঃসংযোগ 

  
  

২০০৯-এর ভাস্কর্য
ধ্বংসপ্রাপ্ত ভাস্কর্য
ভ্যানকুভারের বহিরাঙ্গন ভাস্কর্য
শুদ্ধির চোখ (ভাস্কর্য)

শুদ্ধির চোখ  () পোলিশ শিল্পী মিরোস্লো বাল্কার ২০০৯ সালে নকশা করা বহিরাঙ্গন শিল্পকর্ম। এটি জাগরেবের সমসাময়িক শিল্প জাদুঘরের সামনে দক্ষিণ পাশের প্রবেশদ্বারে প্রদর্শিত হয়েছিল।

বর্ণনা 
শিল্পকর্মে, শিল্পী রাস্তার বাইরের কোলাহল এবং স্নায়ুচাপে ভারাক্রান্ত জাদুঘরের দর্শকের কথা ভাবেন এবং তাদের একটি ব্যক্তিগত ধ্যানের জায়গা প্রস্তাব করেন যেখানে দর্শনার্থী শিল্পকর্মে প্রবেশ করতে পারে এবং এটিকে প্রতিফলন এবং নির্জনতার জন্য একটি ব্যক্তিগত জায়গা হিসেবে গ্রহণ করতে পারে। ছাদের দুটি খোলা চোখ রয়েছে যা অন্ধকার এবং বন্ধ স্থানে আলো এবং জল দেয়। জলের নিরবচ্ছিন্ন সঞ্চালন, আলো এবং অন্ধকারের পরিবর্তন, জীবন ও মৃত্যুর চক্রের সূচনা হিসাবে অনুভব করা যেতে পারে।

তথ্যসূত্র 

২০০৯-এর ভাস্কর্য
স্থাপিত শিল্পকর্ম
ইসহাক পাশা

ইসহাক পাশা (, ; মৃত্যু: ৩০ জানুয়ারি ১৪৮৭) ছিলেন উসমানীয় সাম্রাজ্যের একজন উজিরে আজম।

উৎপত্তি 
তুর্কি প্রাচ্যবিদ খালিল ইনালসিক বিশ্বাস করতেন যে, ইসহাক পাশা গ্রীক বা ক্রোয়েশীয় বংশোদ্ভূত ছিলেন। জার্মান প্রাচ্যবিদ ফ্রাঞ্জ বাবিঙ্গারের মতে তিনি অর্থোডক্স আলবেনীয় বা গ্রীক বংশোদ্ভূত ছিলেন। জ্যঁ-ক্লদ ফেভেরিয়াল বলেছেন যে, ইসহাক পাশা আলবেনীয় ছিলেন।

কর্মজীবন 
১৪৫১ সালে ইসহাক পাশা আনাতোলিয়ার বেইলারবে (প্রাদেশিক গভর্নর) নিযুক্ত হন। একই বছর সুলতান মুহাম্মাদ ফাতিহ তাকে তার পিতা সুলতান দ্বিতীয় মুরাদের বিধবা স্ত্রী খাদিজা খাতুনের সাথে বিয়ে দিতে বাধ্য করেন। তাদের আটজন সন্তান ছিল। তার মধ্যে পাঁচজন ছেলে এবং তিনজন মেয়ে ছিল। তার ছেলেরা হলেন হালিল বে, সাদি বে, মুস্তাফা চেলেবি, পিরি চেলেবি ও ইব্রাহিম বে এবং মেয়েরা হলেন হাফসা হাতুন, ফাহরুনিসা হাতুন ও শাহজাদী খাতুন।

উজিরে আজম হিসাবে তাঁর প্রথম মেয়াদ ছিল মুহাম্মাদ ফাতিহের রাজত্বকালে। এই সময়ে তিনি ওঘুজ তুর্কি জনগণকে তাদের আনাতোলিয়ার শহর আকসারায় থেকে কনস্টান্টিনোপলে স্থানান্তরিত করেছিলেন। যাতে শহরটি জনবহুল হয়। শহরের যে জায়গায় অভিবাসীদের বসতি স্থাপন করা হয়েছিল তা এখন আকসারায় নামে পরিচিত।

তার দ্বিতীয় মেয়াদ ছিল সুলতান দ্বিতীয় বায়েজীদের শাসনামলে। তিনি ১৪৮৭ সালের ৩০ জানুয়ারী থেসালোনিকিতে মারা যান।

কাল্পনিক চরিত্র 
 আলেভ এলমাস ১৯৫১ সালে ইস্তাম্বুলুন ফেতিহ চলচ্চিত্রে ইসহাক পাশা চরিত্রে অভিনয় করেন।
 ইলমাজ বাবাতুর্ক ২০১২ সালের ফেতিহ ১৪৫৩ চলচ্চিত্রে ইসহাক পাশা চরিত্রে অভিনয় করেন।

আরও দেখুন 
 ইসহাক পাশা প্রাসাদ
 উসমানীয় উজিরে আজমদের তালিকা

তথ্যসূত্র

আরও পড়ুন 
 Danişmend, İsmail Hâmi (1961), Osmanlı Devlet Erkânı, İstanbul:Türkiye Yayınevi.
 Tektaş, Nazım (2002), Sadrazamlar-Osmanlı'da İkinci Adam Saltanatı, İstanbul:Çatı Kitapları.

আনাতোলিয়ার উসমানীয় গভর্নর
ইসলামে ধর্মান্তরিত
১৫শ শতাব্দীর উসমানীয় সাম্রাজ্যের উজিরে আজম
দেবশিরমে
১৪৯৭-এ মৃত্যু
বিজয়ী মুহাম্মাদ ফাতিহের উজিরে আজম
উসমানীয় সেনাপতি
উসমানীয় সাম্রাজ্যের আলবেনীয় উজিরে আজম
উসমানীয় আলবেনীয়
১৫শ শতাব্দীর গভর্নর
উসমানীয় সাম্রাজ্যের ব্যক্তি অসম্পূর্ণ
রবীন্দ্র পুরস্কার (বাংলা একাডেমি)

রবীন্দ্র পুরস্কার (বাংলা একাডেমি) হল বাংলাদেশের ভাষা নিয়ন্ত্রক সংস্থা বাংলা একাডেমি প্রবর্তিত সাহিত্য পুরস্কার। পুরস্কারটি ২০১০ সালে প্রদান শুরু হয়। প্রতি বছর দুজনকে এই পুরস্কার দেওয়া হয়ে থাকে। পুরস্কারের অর্থমূল্য বাংলাদেশের মুদ্রায় এক লক্ষ টাকা। সম্মাননা পত্র, সম্মাননা-স্মারকের সঙ্গে পুষ্প-স্তবক দেওয়া হয়ে থাকে। বিশ্বকবি রবীন্দ্রনাথ ঠাকুরের জন্মবার্ষিকী উপলক্ষ্যে বাংলাদেশের বাংলা একাডেমি আয়োজিত অনুষ্ঠানে রবীন্দ্র পুরস্কার প্রদান করা হয়।

মূলত, রবীন্দ্র সাহিত্যের গবেষণা এবং রবীন্দ্রসঙ্গীত নিয়ে আজীবন সাধনার স্বীকৃতি-স্বরূপ পুরস্কারটি দেওয়া হয়ে থাকে।

প্রাপক
২০১০ – কলিম শরাফী এবং সনজীদা খাতুন
২০১১ – আহমদ রফিক এবং অজিত রায়
২০১২ – আনিসুর রহমান, ফাহমিদা খাতুন এবং ইফফাত আরা দেওয়ান
২০১৩ - করুণাময় গোস্বামী এবং পাপিয়া সারোয়ার
২০১৪– মঞ্জুর মাওলা এবং রেজওয়ানা চৌধুরী বন্যা
২০১৫– সনৎ কুমার সাহা এবং সাদি মোহাম্মদ
২০১৬ – সৈয়দ আকরাম হোসেন ও তপন মাহমুদ
২০১৭ – হায়াৎ মামুদ এবং মিতা হক
২০১৮ – আবুল মোমেন এবং ফাহিম হোসেন চৌধুরী
২০১৯ – সাফিউদ্দিন আহমেদ, বেগম আখতার কামাল, এবং ইকবাল আহমেদ 
২০২০ – সাধন ঘোষ 
২০২১ - আতিউর রহমান 
২০২২ – সিদ্দিকা মাহমুদা 
২০২৩ - শীলা মোমেন 
২০২৪ – ভীষ্মদেব চৌধুরী এবং লাইসা আহমেদ 
২০২৫ – অসীম দত্ত এবং এ এম এম মহীউজজামান চৌধুরী ময়না

তথ্যসূত্র

বাংলা একাডেমি পুরস্কার
বাংলা একাডেমি
মন পতঙ্গ

মন পতঙ্গ-মাইন্ড ফ্লাইজ ২০২৪ সালের একটি বাংলা ভাষার ভারতীয় আদিরসাত্মক নাট্য চলচ্চিত্র। অরোরা ফিল্ম কর্পোরেশনের ব্যানারে প্রযোজনা করেছেন অঞ্জন বসু এবং পরিচালনা করেছেন রাজদীপ পাল ও শর্মিষ্ঠা মাইতি। প্রধান চরিত্রে অভিনয় করেছেন শুভঙ্কর মোহন্ত, বৈশাখী রায়, সীমা বিশ্বাস ও জয় সেনগুপ্ত। যা ১৩ ডিসেম্বর প্রেক্ষাগৃহে মুক্তি পায়।

জাতীয় পুরস্কার প্রাপ্ত কালকক্ষের পর এটি শর্মিষ্ঠা মাইতি ও রাজদীপ পাল পরিচালিত দ্বিতীয় পূর্ণদৈর্ঘ্য চলচ্চিত্র। ছবির কস্টিউম ডিজাইনার পরিচালক জুটি রাজদীপ শর্মিষ্ঠা। মেকআপের দায়িত্বে রয়েছেন ভাস্কর সেন।

পটভূমি
একজন গভীর প্রেমে মগ্ন হিন্দু মেয়ে ও মুসলিম ছেলে শহরের খোলা ফুটপাথে অন্যান্য অভিবাসীদের মতো বসবাস শুরু করে। তারা একটি বড় শোরুমে প্রদর্শিত রাজসিংহাসনের মতো চেয়ারের প্রতি আকৃষ্ট হয় এবং প্রতিশ্রুতি করে, একদিন তারা রাজা-রানির মতো সেখানে বসবে। সম্পদ, বুদ্ধিবৃত্তিকতা ও ক্ষমতার প্রলোভনে তারা সমাজের অন্ধকারতম দিকগুলো অনুসন্ধান করে। তবে, তাদের এই আকাঙ্ক্ষা কি শেষ পর্যন্ত তাদের ভালোবাসাকে ধ্বংস করবে?

অভিনয়শিল্পী
 শুভঙ্কর মোহন্ত - হাসান
 বৈশাখী রায় - লক্ষ্মী 
 জয় সেনগুপ্ত - অমিতাভ
 সীমা বিশ্বাস - জোসনা
 অমিত সাহা - বাপন
 তন্নিষ্ঠা বিশ্বাস - রুমি
 জনার্দন ঘোষ - চরণদাস
 অনিন্দ রায় - সুমন
 অনিন্দিতা ঘোষ - পিঙ্কি
 ত্রিবিক্রম ঘোষ

মুক্তি 
২০২৪ সালের ১৩ ডিসেম্বর সুজিত দত্ত পরিচালিত খাদান চলচ্চিত্রের সাথে সংঘর্ষে পশ্চিমবঙ্গের প্রেক্ষাগৃহে মুক্তি পায়।

অরোরা ফিল্ম কর্পোরেশনের ইউটিউব চ্যানেলে ২০২৪ সালের ৫ নভেম্বর ছবির ট্রেলার মুক্তি পায়। ছবিটি বেশ কিছু নগ্ন দৃশ্য নিয়েই সেন্সরের ছাড়পত্র পায়।

আরো দেখুন
 খাদান
 সন্তান

তথ্যসূত্র

বহিঃসংযোগ

২০২৪-এর নাট্য চলচ্চিত্র
২০২৪-এর প্রণয়ধর্মী চলচ্চিত্র
২০২০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ভারতীয় আদিরসাত্মক নাট্য চলচ্চিত্র
বাগান প্রত্নতাত্ত্বিক জাদুঘর

বাগান প্রত্নতাত্ত্বিক জাদুঘর মিয়ানমারের বাগান শহরে অবস্থিত। এটি ১৯০৪ সালে প্রতিষ্ঠিত হয়েছিল, এবং আনন্দ মন্দিরের কাছে নির্মিত হয়। ১৯৩৮ সালে এটি পুনর্নির্মাণ করা হয়। দ্বিতীয় বিশ্বযুদ্ধের সময়, ধ্বংসের হাত থেকে রক্ষা করার জন্য এই জাদুঘরের প্রত্নবস্তুগুলো মাটির নিচে লুকিয়ে রাখা হয়েছিল। ১৯৫২ সালে, মিয়ানমার স্বাধীন হওয়ার পর, সংস্কৃতি মন্ত্রণালয় এই জাদুঘরের দায়িত্ব গ্রহণ করে। তিনতলা বিশিষ্ট এই জাদুঘরে বাগান যুগের অনেক বিরল নিদর্শন রয়েছে। এর মধ্যে রয়েছে আসল ম্যাজেদি শিলালিপি, যা বার্মার রোসেটা স্টোন নামেও পরিচিত।

তথ্যসূত্র 

প্রত্নতাত্ত্বিক জাদুঘর
১৯০৪-এ প্রতিষ্ঠিত জাদুঘর
মিয়ানমারের জাদুঘর
সাঁউ তুমি ও প্রিন্সিপি অলিম্পিক কমিটি

সাঁউ তুমি ও প্রিন্সিপি অলিম্পিক কমিটি (; এছাড়াও সংক্ষেপে আইওসি কোড এসটিপি দ্বারা পরিচিত) হলো সাঁউ তুমি ও প্রিন্সিপির জাতীয় অলিম্পিক কমিটি। এই সংস্থাটির ১৯৭৯ সালে প্রতিষ্ঠিত হয়েছে; প্রতিষ্ঠার ১৪ বছর পর ১৯৯৩ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর সাঁউ তুমি ও প্রিন্সিপির সাঁউ তুমিতে অবস্থিত।

বর্তমানে সাঁউ তুমি ও প্রিন্সিপি অলিম্পিক কমিটির সভাপতির দায়িত্ব পালন করছেন জোয়াও মানুয়েল দা কোস্তা আলেগ্রে আফোন্সো, যিনি ২০০০ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন লাউরেয়ানো লিমা ফেরেইরা সোয়ারেস।

ইতিহাস
১৯৭৯ সালে সাঁউ তুমি ও প্রিন্সিপির বহু-ক্রীড়ার সর্বোচ্চ সংস্থা হিসেবে সাঁউ তুমি ও প্রিন্সিপি অলিম্পিক কমিটি প্রতিষ্ঠিত হয়েছে। রাউল ওয়াগুনের দা কোন্সেইকাও ব্রাগান্সা নেতো এই সংস্থার প্রথম সভাপতির দায়িত্ব পালন করেছেন।

প্রতিষ্ঠার প্রায় ১৭ বছর পর সাঁউ তুমি ও প্রিন্সিপি ১৯৯৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।

আরও দেখুন
 অলিম্পিকে সাঁউ তুমি ও প্রিন্সিপি

তথ্যসূত্র

বহিঃসংযোগ
  
 এএনওসিতে সাঁউ তুমি ও প্রিন্সিপি অলিম্পিক কমিটি 
 অলিম্পিডিয়ায় সাঁউ তুমি ও প্রিন্সিপি অলিম্পিক কমিটি 
 অলিম্পিক.কমে সাঁউ তুমি ও প্রিন্সিপি অলিম্পিক কমিটি 

জাতীয় অলিম্পিক কমিটি
অলিম্পিকে সাঁউ তুমি ও প্রিন্সিপি
সাঁউ তুমি ও প্রিন্সিপির ক্রীড়া পরিচালনা পরিষদ
১৯৭৯-এ সাঁউ তুমি ও প্রিন্সিপিতে প্রতিষ্ঠিত
১৯৭৯-এ প্রতিষ্ঠিত ক্রীড়া সংস্থা
আজাজ আহমেদ জান

আজাজ আহমেদ জান জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং জম্মু ও কাশ্মীর ন্যাশনাল কনফারেন্স পার্টির সদস্য হিসাবে পুঞ্চ হাভেলি বিধানসভা কেন্দ্রের প্রতিনিধিত্ব করছেন।

আজাজ আহমেদ জান ২০০৮ সালের বিধানসভা নির্বাচনে প্রথম বিধানসভায় নির্বাচিত হন। তিনি ২০১৪ সালের বিধানসভা নির্বাচনে জেকেপিডিপি-র শাহ মোহাম্মদ তান্তারির কাছে পরাজিত হন। তার বাবা গোলাম মোহাম্মদ জান ১৯৯৬ থেকে ২০০৮ পর্যন্ত দুবার পুঞ্চ হাভেলি কেন্দ্রের প্রতিনিধিত্ব করেছেন।

তথ্যসূত্র 

পুঞ্চ জেলা, ভারতের ব্যক্তি
জম্মু ও কাশ্মীর বিধানসভার সদস্য ২০০৮-২০১৪
জম্মু ও কাশ্মীর বিধানসভার সদস্য ২০২৪-২০২৯
জীবিত ব্যক্তি
জম্মু ও কাশ্মীর ন্যাশনাল কনফারেন্সের রাজনীতিবিদ
জাভেদ আহমেদ রানা

জাভেদ আহমেদ রানা (জন্ম ১৯৬৩) জম্মু ও কাশ্মীরের একজন ভারতীয় রাজনীতিবিদ। তিনি মেনধার বিধানসভা কেন্দ্র থেকে জম্মু ও কাশ্মীর বিধানসভার সদস্য। মেনধার কেন্দ্রটি তফসিলি উপজাতি সম্প্রদায়ের জন্য সংরক্ষিত। তিনি জম্মু ও কাশ্মীর সরকারের একজন ক্যাবিনেট মন্ত্রী। তিনি জেকেএনসি রাজনৈতিক দলের একজন সদস্য।

প্রাথমিক জীবন এবং শিক্ষা 
রানা জম্মু ও কাশ্মীরের পুঞ্চ জেলার মেনধার তহসিলের কলাবন গ্রামের বাসিন্দা। তিনি বাবু ফয়েজ আহমেদের ছেলে এবং বিশিষ্ট প্রাক্তন আইপিএস অফিসার এবং বাবা গুলাম শাহ বাদশাহ ইউনিভার্সিটির রাজৌরির ভাইস চ্যান্সেলর মাসুদ চৌধুরীর ছোট ভাই।  তিনি বিএ শেষ করেন এবং পরে জম্মু বিশ্ববিদ্যালয়ে ১৯৮৯ সালে এলএলবি করেন। তিনি একজন আইনজীবী এবং একজন ব্যবসায়ী হামিদা বেগম রানাকে বিয়ে করেন। এই দম্পতির চার সন্তান রয়েছে: তাহির জাভেদ রানা, মাহাজবীন রানা, জেশান জাভেদ রানা এবং মহাপাড়া জাভেদ রানা।

কর্মজীবন 
রানা ২০০২ সালের জম্মু ও কাশ্মীর বিধানসভা নির্বাচনে জেকেএনসি টিকিটে মেনধার থেকে প্রথম বিধায়ক হিসেবে নির্বাচিত হন। তিনি ২০১৪ সালের জম্মু ও কাশ্মীর বিধানসভা নির্বাচনে জম্মু ও কাশ্মীর ন্যাশনাল কনফারেন্সের প্রতিনিধিত্ব করে মেনধার বিধানসভা কেন্দ্র থেকে জয়ী হন। তিনি ৩১,১৮৬ ভোট পেয়েছেন এবং তার নিকটতম প্রতিদ্বন্দ্বী জম্মু ও কাশ্মীর পিপলস ডেমোক্রেটিক পার্টির মোহাম্মদ মাহরুফ খানকে ৯,০২৫ ভোটের ব্যবধানে পরাজিত করেছেন।

২০২৪ সালের বিধানসভা নির্বাচনে তিনি মেনধার থেকে প্রতিদ্বন্দ্বিতা করার জন্য জেকেএনসি দল কর্তৃক আবার মনোনীত হন এবং ১৪,৯০৬ ভোটের ব্যবধানে জয়ী হন। ১৬ অক্টোবর ২০২৪-এ তিনি জম্মু ও কাশ্মীর সরকারের ক্যাবিনেট মন্ত্রী হিসাবে শপথ নেন। ১৮ অক্টোবর ২০২৪-এ মুখ্যমন্ত্রীর পরামর্শে মন্ত্রী পরিষদে পোর্টফোলিও বরাদ্দ করার জন্য লেফটেন্যান্ট গভর্নর সিনহা কর্তৃক জারি করা আদেশের পর, রানাকে জলশক্তি, বন, পরিবেশ ও পরিবেশ এবং উপজাতি বিষয়ক দপ্তরের ভার দেওয়া হয়।

তথ্যসূত্র 

জম্মু ও কাশ্মীরের রাজ্য মন্ত্রিপরিষদের মন্ত্রী
জম্মু বিশ্ববিদ্যালয়ের প্রাক্তন শিক্ষার্থী
জম্মু ও কাশ্মীর বিধানসভার সদস্য ২০২৪-২০২৯
পুঞ্চ জেলা, ভারতের ব্যক্তি
জম্মু ও কাশ্মীর বিধানসভার সদস্য ২০১৪-২০১৮
জম্মু ও কাশ্মীর বিধানসভার সদস্য ২০০২-২০০৮
জম্মু ও কাশ্মীর ন্যাশনাল কনফারেন্সের রাজনীতিবিদ
জীবিত ব্যক্তি
১৯৬৩-এ জন্ম
জম্মু ও কাশ্মীরের স্বতন্ত্র রাজনীতিবিদ
২০শ শতাব্দীর ভারতীয় রাজনীতিবিদ
আবদুল রেহমান ভেরি

আবদুল রেহমান ভেরি  আবদুল রেহমান ভাট হলেন একজন ভারতীয় রাজনীতিবিদ এবং জম্মু ও কাশ্মীর বিধানসভার প্রাক্তন সদস্য। তিনি ভারতীয় জনতা পার্টি এবং জম্মু ও কাশ্মীর পিপলস ডেমোক্রেটিক পার্টির রাজ্যের জোট সরকার শেষ না হওয়া পর্যন্ত ১৯৯৯ থেকে জুন ২০১৮ পর্যন্ত বিজবেহারা আসনের প্রতিনিধিত্ব করেছেন।

ভিরি হলেন জম্মু ও কাশ্মীর পিপলস ডেমোক্রেটিক পার্টির বর্তমান ভাইস-প্রেসিডেন্ট। তিনি গ্রামীণ উন্নয়ন, পঞ্চায়েতি রাজ এবং সড়ক ও বিল্ডিং (আরএন্ডবি) প্রতিমন্ত্রী হিসেবে দায়িত্ব পালন করেছেন।

তথ্যসূত্র 

জম্মু ও কাশ্মীর বিধানসভার সদস্য ২০১৪-২০১৮
জম্মু ও কাশ্মীর বিধানসভার সদস্য ২০০৮-২০১৪
জম্মু ও কাশ্মীর বিধানসভার সদস্য ২০০২-২০০৮
জম্মু ও কাশ্মীর বিধানসভার সদস্য ১৯৯৬-২০০২
জম্মু ও কাশ্মীরের রাজ্য মন্ত্রিপরিষদের মন্ত্রী
জন্মের বছর অনুপস্থিত (জীবিত ব্যক্তি)
জম্মু ও কাশ্মীরের স্বতন্ত্র রাজনীতিবিদ
জম্মু ও কাশ্মীর পিপলস ডেমোক্রেটিক পার্টির রাজনীতিবিদ
অনন্তনাগ জেলার ব্যক্তি
কাশ্মীর বিশ্ববিদ্যালয়ের প্রাক্তন শিক্ষার্থী
জীবিত ব্যক্তি
কাশ্মীরি রাজনীতিবিদ
আবদুল হক খান (অ্যাডভোকেট)

আব্দুল হক খান  একজন কাশ্মীরি রাজনীতিবিদ ও আইনজীবী। তিনি জম্মু ও কাশ্মীর পিডিপি-বিজেপি জোট সরকারের অধীনে পল্লী উন্নয়ন বিভাগ এবং পঞ্চায়েতি রাজ এবং আইন ও বিচার দপ্তরের প্রাক্তন মন্ত্রী। তিনি জানুয়ারি ২০০৯ থেকে নভেম্বর ২০১৮ পর্যন্ত জম্মু ও কাশ্মীর বিধানসভায় লোলাব আসনের প্রতিনিধিত্বকারী বিধানসভার সদস্য ছিলেন। তিনি জম্মু ও কাশ্মীর পিপলস ডেমোক্রেটিক পার্টির সাথে যুক্ত।

আব্দুল হক খান লোলাব উপত্যকার ডাইভার আন্ডারবুগ গ্রামে জন্মগ্রহণ করেন। তিনি কাশ্মীর বিশ্ববিদ্যালয় থেকে বিএ এলএলবি অধ্যয়ন করেছেন যা তিনি ১৯৭৭ সালে শেষ করেছেন।

২০১৪ সালের বিধানসভা নির্বাচনে খান ২৮৭০ ভোটের ব্যবধানে ন্যাশনাল কনফারেন্সের কায়সার জামশিদ লোনকে পরাজিত করে দ্বিতীয়বারের মতো নির্বাচিত হন।

খান কাশ্মীরে মদের প্রবণতার সমালোচক।

৬ জানুয়ারী ২০১৯-এ যখন তার নিরাপত্তা সরকার প্রত্যাহার করে নেয়। খান এর জন্য বিজেপিকে দায়ী করেন।

২০২২ সালের নভেম্বরে খান স্বাস্থ্যগত সমস্যার কারণে পিডিপি এবং রাজনৈতিক বিষয় থেকে নিজেকে বিচ্ছিন্ন করেছেন। যাইহোক, খান বিধানসভা নির্বাচনের কিছুদিন আগে আগস্ট ২০২৪ এ পিডিপিতে পুনরায় যোগদান করেন। জম্মু ও কাশ্মীর ২০২৪ এর বিধানসভার সাধারণ নির্বাচনের সময় খানের ছেলে ওয়াকার - উল - হক খান তাকে লোলাব বিধানসভা কেন্দ্রের প্রার্থী হিসাবে প্রতিস্থাপন করেন। খান গুরুতর স্বাস্থ্য সমস্যায় ভুগছিলেন এবং হৃদরোগে আক্রান্ত হয়ে বেঁচে গিয়েছিলেন।

তথ্যসূত্র 

জম্মু ও কাশ্মীর বিধানসভার সদস্য ২০১৪-২০১৮
জম্মু ও কাশ্মীর বিধানসভার সদস্য ২০০৮-২০১৪
১৯৬৮-এ জন্ম
কাশ্মীরি রাজনীতিবিদ
জম্মু ও কাশ্মীর পিপলস ডেমোক্রেটিক পার্টির রাজনীতিবিদ
কুপওয়াড়া জেলার ব্যক্তি
কাশ্মীর বিশ্ববিদ্যালয়ের প্রাক্তন শিক্ষার্থী
শ্রীনগরের ব্যক্তি
জীবিত ব্যক্তি
জম্মু ও কাশ্মীরের রাজ্য মন্ত্রিপরিষদের মন্ত্রী
জম্মু ও কাশ্মীরের স্বতন্ত্র রাজনীতিবিদ
চৌধুরী জুলফকার আলি

চৌধুরী জুলফকার আলি একজন ভারতীয় রাজনীতিবিদ এবং জম্মু ও কাশ্মীরের প্রাক্তন ক্যাবিনেট মন্ত্রী। তিনি পেশায় একজন উকিল এবং দারহাল নির্বাচনী এলাকা থেকে ১১ তম এবং ১২ তম জম্মু ও কাশ্মীর বিধানসভার সদস্য ছিলেন। তিনি ২০১৫ থেকে ২০১৮ সাল পর্যন্ত ক্যাবিনেট মন্ত্রী হিসেবে দায়িত্ব পালন করেছেন। তিনি জম্মু ও কাশ্মীর পিপলস ডেমোক্রেটিক পার্টির সাথেও যুক্ত ছিলেন এবং ২০০৩ থেকে ২০১৩ পর্যন্ত রাজৌরি জেলায় দলের জেলা প্রধান হিসেবে দায়িত্ব পালন করেছেন। তিনি পিডিপি থেকে পদত্যাগ করেন এবং জম্মু ও কাশ্মীর আপনি পার্টির অন্যতম প্রতিষ্ঠাতা সদস্য হন। তিনি দলের সহ-সভাপতি ছিলেন। ২০২৪ সালের আগস্টে তিনি বিজেপিতে যোগ দেন।

তথ্যসূত্র 

জম্মু ও কাশ্মীরের রাজ্য মন্ত্রিপরিষদের মন্ত্রী
জম্মু ও কাশ্মীরের ভারতীয় জনতা পার্টির রাজনীতিবিদ
ভারতীয় আইনজীবী
জম্মু ও কাশ্মীর ন্যাশনাল কনফারেন্সের রাজনীতিবিদ
জম্মু ও কাশ্মীর পিপলস ডেমোক্রেটিক পার্টির রাজনীতিবিদ
জীবিত ব্যক্তি
জম্মু ও কাশ্মীর আপনি পার্টির রাজনীতিবিদ
জম্মু বিশ্ববিদ্যালয়ের প্রাক্তন শিক্ষার্থী
রাজৌরি জেলার ব্যক্তি
জম্মু ও কাশ্মীর বিধানসভার সদস্য ২০১৪-২০১৮
জম্মু ও কাশ্মীর বিধানসভার সদস্য ২০০৮-২০১৪
১৯৭০-এ জন্ম
হাসিব দারাবু

হাসিব এ দারাবু (জন্ম ১৯৬১) হলেন একজন ভারতীয় রাজনীতিবিদ, অর্থনীতিবিদ। তিনি পুলওয়ামা জেলার রাজপোরা নির্বাচনী এলাকা থেকে জম্মু ও কাশ্মীর বিধানসভার প্রাক্তন সদস্য। তিনি ২০১৫ থেকে ২০১৮ সাল পর্যন্ত বিজেপি - পিডিপি জোট সরকারে জম্মু ও কাশ্মীরের অর্থমন্ত্রী হিসেবে দায়িত্ব পালন করেছেন।

তিনি একজন আইন প্রণেতা, নীতি পরিকল্পনাকারী, ব্যাংকার এবং একজন অর্থনৈতিক ভাষ্যকার হিসেবে কাজ করেছেন।

দ্রাবু তার দ্বিতীয় স্ত্রী রুহি নাজকিকে বিয়ে করেছেন। রুহি টাটা ইন্টারঅ্যাকটিভ সিস্টেমের প্রাক্তন নির্বাহী যিনি পরে একটি চা-ঘর শুরু করতে শ্রীনগরে ফিরে আসেন।

রাজনৈতিক কর্মজীবন 
২০১৪ সালে, দ্রাবু জম্মু ও কাশ্মীরপিপলস ডেমোক্রেটিক পার্টি (জেকেপিডিপি) এ যোগদান করেন। পরে, তিনি নির্বাচনে প্রতিদ্বন্দ্বিতা করেন এবং পুলওয়ানা জেলার রাজপোরা নির্বাচনী এলাকা থেকে জম্মু ও কাশ্মীর বিধানসভা নির্বাচনে বিপুল ব্যবধানে জয়লাভ করেন। ২১ নভেম্বর ২০১৮-এ রাজ্যপাল কর্তৃক বিলুপ্ত না হওয়া পর্যন্ত তিনি জম্মু ও কাশ্মীরের বিধানসভার সদস্য হিসাবে অবিরত ছিলেন। তিনি ২০১৫ থেকে ২০১৮ সাল পর্যন্ত জম্মু ও কাশ্মীরের অর্থমন্ত্রী হিসেবে নির্বাচিত হন।

২০১৫ সালের শুরুর দিকে জম্মু ও কাশ্মীর পিপলস ডেমোক্রেটিক পার্টির প্রতিষ্ঠাতা এবং পৃষ্ঠপোষক, মুফতি মোহাম্মদ সাঈদ ভারতীয় জনতা পার্টির সাথে জোট বাঁধার জন্য দ্রাবুকে তার দলের মধ্যস্থতাকারী হিসেবে বেছে নেন। বিজেপির সাথে তিন মাস আলোচনার পর বিজেপির রাম মাধবের সাথে দ্রাবু জম্মু ও কাশ্মীরে সরকার গঠনের জন্য বিজেপি-পিডিপি জোটের ভিত্তি রচনা করেন। দ্রাবু পরে সরকারে অর্থমন্ত্রী নির্বাচিত হন। রাজ্য সম্পর্কে তার বিতর্কিত মন্তব্যের জন্য মেহবুবা মুফতি ২০১৮ সালের মার্চ মাসে দ্রাবুকে মন্ত্রিসভা থেকে বরখাস্ত করার পরপরই, তিনি ডিসেম্বর ২০১৮ এ পিডিপি ছেড়ে দেন। তার প্রস্থানের পরপরই জোট ভেঙে যায় এবং জম্মু ও কাশ্মীরে বিজেপি-পিডিপি সরকারের পতন ঘটে।

তিনি জম্মু ও কাশ্মীরের অর্থমন্ত্রী থাকাকালীন জম্মু ও কাশ্মীর মহারাষ্ট্র, উত্তরপ্রদেশ এবং মধ্যপ্রদেশের মতো রাজ্যগুলিকে পিছনে ফেলে আর্থিক ব্যবস্থাপনায় ৭ নম্বরে পৌঁছেছিল। এটি পাবলিক অ্যাফেয়ার্স সেন্টার ইন্ডিয়ার পাবলিক অ্যাফেয়ার্স ইনডেক্স (PAI) অনুসারে। তিনি যখন দায়িত্ব গ্রহণ করেন তখন এটি আর্থিক ব্যবস্থাপনায় ২৪ তম স্থানে ছিল।

তিনি রাজ্যের অর্থমন্ত্রী হিসাবে ভারতে নতুন কর ব্যবস্থা প্রণয়ন ও প্রবর্তনের সবচেয়ে গুরুত্বপূর্ণ পর্যায়ে জিএসটি কাউন্সিলের একজন সক্রিয় সদস্য ছিলেন। তাঁরই উদ্যোগে জিএসটি কাউন্সিলের ঐতিহাসিক বৈঠকটি শ্রীনগরে অনুষ্ঠিত হয়েছিল। যা ছিল নয়াদিল্লির বাইরে প্রথম বৈঠক।

জম্মু ও কাশ্মীরের অর্থমন্ত্রী হিসাবে তিনি জম্মু ও কাশ্মীরের জন্য একটি ৮০,০০০ কোটি টাকার উন্নয়ন প্যাকেজ ডিজাইন এবং আলোচনা করেছেন যা প্রধানমন্ত্রী কর্তৃক মে ২০১৫ সালে ঘোষণা করা হয়। তিনি জম্মু ও কাশ্মীরে একটি লজিস্টিক হাব স্থাপনের জন্য প্রথম এফডিআই নিয়ে আলোচনা করেছেন। তিনি একটি নতুন রাজ্য বাজেট কাঠামো এবং একটি নতুন সরকারী অর্থপ্রদানের ব্যবস্থা চালু করেছিলেন।[ উদ্ধৃতি প্রয়োজন ]

বর্তমান ব্যস্ততা 
২০২১ সালের ফেব্রুয়ারিতে দারাবু রক্ষণাবেক্ষণ মেরামত এবং ওভারহল (MRO) এবং বিমান পরিষেবা প্রদানকারী কোম্পানি এয়ার ওয়ার্কস-এর পরিচালনা পর্ষদে একজন স্বাধীন পরিচালক হিসেবে নিযুক্ত হন।

তথ্যসূত্র 

১৯৬১-এ জন্ম
জম্মু ও কাশ্মীরের রাজ্য মন্ত্রিপরিষদের মন্ত্রী
জম্মু ও কাশ্মীর বিধানসভার সদস্য ২০১৪-২০১৮
জম্মু ও কাশ্মীর পিপলস ডেমোক্রেটিক পার্টির রাজনীতিবিদ
জীবিত ব্যক্তি
পুলওয়ামা জেলার ব্যক্তি
ব্রুনো বাউয়ার

ব্রুনো বাউয়ার (German: baʊɐ; ৬ সেপ্টেম্বর  ১৮০৯ – ১৩ এপ্রিল ১৮৮২)) একজন জার্মান দার্শনিক এবং ধর্মতত্ত্ববিদ ছিলেন, যিনি ১৯শ শতাব্দীতে কাজ করেছেন। তিনি হেগেলের অনুসারী ছিলেন এবং তার চিন্তা-ভাবনার মধ্যে ধর্ম, ইতিহাস এবং সমাজের সমালোচনা অন্তর্ভুক্ত ছিল। বাউয়ার প্রাথমিকভাবে খ্রিস্টান ধর্মের সমালোচনা করার জন্য পরিচিত, বিশেষত তার বই "The Critique of Christianity" তে তিনি সমাজের উন্নতির জন্য মানুষের বুদ্ধি এবং আত্ম-সচেতনতা গুরুত্বপূর্ণ বলে মনে করতেন।

জীবনী 
ব্রুনো বাউয়ার (Bruno Bauer, ১৮০৯–১৮৮২) ছিলেন একজন জার্মান দার্শনিক, ধর্মতত্ত্ববিদ এবং ইতিহাসবিদ, যিনি মূলত তার ধর্মীয় ও রাজনৈতিক দর্শন এবং সমালোচনার জন্য পরিচিত।

বাউয়ারের চিন্তা-ভাবনার মূল জায়গা ছিল খ্রিস্টান ধর্মের সমালোচনা। তিনি বিশ্বাস করতেন যে, খ্রিস্টান ধর্ম মানবতার প্রকৃত মুক্তির পথে বাধা সৃষ্টি করছে এবং ধর্মীয় বিশ্বাস মানুষের আত্ম-সচেতনতা এবং স্বাধীনতা বৃদ্ধিতে প্রতিবন্ধক। তার জনপ্রিয় কাজগুলির মধ্যে অন্যতম "The Critique of Christianity" (১৮৪১), যেখানে তিনি খ্রিস্টান ধর্মের বিভিন্ন দিকের সমালোচনা করেন এবং ধর্মের সামাজিক ও রাজনৈতিক প্রভাবের বিরুদ্ধে কথা বলেন।

বাউয়ারের তত্ত্বধানে, তিনি ধর্মীয় ঐতিহ্য এবং বিশ্বাসের পরিবর্তনকে মানবতার উন্নতির জন্য অপরিহার্য বলে মনে করতেন। তাঁর দর্শন সমাজের মূল কাঠামোকে প্রশ্নবিদ্ধ করত, বিশেষ করে ধর্মীয় প্রতিষ্ঠান এবং ক্ষমতার ব্যবস্থাকে। এছাড়া, তিনি ইতিহাসের মধ্যে মানুষের আত্মসচেতনতা এবং মুক্তির প্রক্রিয়া ব্যাখ্যা করেছিলেন।

বাউয়ারের দর্শন শাস্ত্রীয় অর্থে ধর্মনিরপেক্ষতার দিকে ইঙ্গিত করলেও তার দর্শনের মধ্যে সমাজতন্ত্র ও রাজনৈতিক মুক্তির ধারণা অন্তর্ভুক্ত ছিল। ১৮৪০-এর দশকে তিনি তরুণ হেগেলীয়দের মধ্যে অন্যতম প্রধান ব্যক্তি ছিলেন এবং কার্ল মার্কসের সাথে তার সম্পর্ক ছিল। যদিও পরবর্তীতে বাউয়ারের কিছু মতামত মার্কসের দর্শনের সাথে মানানসই না হলেও, তার চিন্তা অনেকটা রাজনৈতিক দর্শনের বিকাশের দিকে প্রভাব ফেলেছিল।

ব্রুনো বাউয়ারের চিন্তাভাবনা তার সময়ের জন্য অনেক বিতর্কিত ছিল এবং তার সমাজ ও ধর্ম বিষয়ে তত্ত্ব এখনো গবেষণার বিষয় হয়ে দাঁড়িয়ে আছে।

তথ্যসূত্র
হেগেলবাদ

হেগেলবাদ (Hegelianism) হেগেলীয় দর্শনের একটি গুরুত্বপূর্ণ শাখা, যা জর্জ উইলহেম ফ্রিডরিখ হেগেলের দার্শনিক চিন্তা ও তত্ত্বের ওপর ভিত্তি করে গড়ে উঠেছে। হেগেলবাদ মূলত তাঁর "dialectical method" বা সংলাপিক পদ্ধতি, "absolute idealism" (মৌলিক আদর্শবাদ), এবং ইতিহাসের উন্নয়নশীলতা নিয়ে কাজ করে। হেগেলের দর্শন ব্যাপকভাবে ইতিহাস, সমাজ, রাজনীতি, এবং দর্শনীয় চিন্তার একটি অন্তর্নিহিত সংযোগ তুলে ধরে।

ধারণা 
হেগেলবাদের মূল কিছু ধারণা:

 ডায়ালেকটিক্স (Dialectics): হেগেলের দর্শনের সবচেয়ে গুরুত্বপূর্ণ দিক হলো তার ডায়ালেকটিক পদ্ধতি। এটি একটি থিসিস (ধারণা), অ্যান্টিথিসিস (বিপরীত ধারণা) এবং তাদের সংঘর্ষের মাধ্যমে সিঙ্ক্রেটিজম (সামঞ্জস্যপূর্ণ সমাধান) তৈরি করার প্রক্রিয়া। এই প্রক্রিয়াটি অবিরাম এবং ইতিহাসের অগ্রগতি হিসেবে কাজ করে। ইতিহাস এবং সমাজের পরিবর্তন ধাপে ধাপে সংঘর্ষ এবং সমঝোতার মাধ্যমে ঘটে, যেখানে একে অপরকে ধারণ করে তারা পরবর্তী স্তরে পৌঁছায়। 
 অ্যাবসলিউট আইডিয়ালিজম (Absolute Idealism): হেগেল বিশ্বাস করতেন যে বাস্তবতা সম্পূর্ণরূপে ধারায় বা চিন্তার মাধ্যমে গঠিত। তাঁর মতে, প্রকৃতির এবং ইতিহাসের সকল প্রক্রিয়া একটি বড় ও একক আত্ম-চেতনার (absolute spirit) অংশ। এটি একটি আদর্শবাদী দৃষ্টিভঙ্গি, যেখানে বাস্তবতা শুধুমাত্র চেতনা এবং ভাবনার মধ্য দিয়ে প্রকাশিত হয়।
 ইতিহাসের অগ্রগতি: হেগেল বিশ্বাস করতেন যে ইতিহাস একটি যুক্তিপূর্ণ ও অবিরাম প্রক্রিয়া, যা মনুষ্যত্বের আত্মবিশ্বাসী বিকাশের দিকে নিয়ে যায়। তিনি ইতিহাসকে একটি যুক্তির ধারাবাহিক রূপ হিসেবে দেখতেন, যেখানে প্রতিটি ঐতিহাসিক ঘটনা বা পরিণতি পরবর্তী ঘটনা বা পরিণতির দিকে পরিচালিত করে, এবং এই পুরো প্রক্রিয়া এক আত্মার (spirit) বিকাশ হিসেবে কাজ করে।
 স্বাধীনতা ও শাসন: হেগেলের দর্শনে স্বাধীনতা একটি গুরুত্বপূর্ণ বিষয়। তিনি স্বাধীনতাকে শুধুমাত্র ব্যক্তিগত স্বার্থের মুক্তির মধ্য দিয়ে নয়, বরং সমাজের অন্তর্নিহিত আইন এবং শাসন ব্যবস্থার মধ্যে ব্যক্তি এবং রাষ্ট্রের সম্পর্কের মধ্যে দেখতে পছন্দ করতেন। তার মতে, ব্যক্তি তার স্বাধীনতা অর্জন করতে পারে যখন সে একটি নির্দিষ্ট সমাজে, ঐতিহাসিক শর্তে এবং রাষ্ট্রের কাঠামোতে নিজেদের ধারণা ও কর্মের মধ্যে সামঞ্জস্যপূর্ণ হয়ে উঠতে পারে।

হেগেলবাদের এই তত্ত্বগুলি আধুনিক দার্শনিক চিন্তাধারায় গভীর প্রভাব ফেলেছে, বিশেষ করে মার্কসবাদ, এক্সিস্টেনশিয়ালিজম, এবং সমাজবিজ্ঞানে। তবে, তার দর্শন বিতর্কিতও ছিল, কারণ তার ডায়ালেকটিক্স এবং ইতিহাসের মধ্যে চরম নিপীড়ন বা সংঘর্ষের গতি অনেকের জন্য অস্পষ্ট ছিল।

তথ্যসূত্র 

হেগেলবাদ
জর্জ উইলহেলম ফ্রিডরিখ হেগেল